《自饮》
明代·郭登

我貌不逾人，幸自心不丑。
清晨对明镜，白发惊老朽。
知音苦难遇，时事不挂口。
朝盘堆苜蓿，且饮杯中酒。
倾阳忽西下，不谓沉酣久。
山童笑相语，一醉须一斗。
边城曲米贵，未审翁知否。
不惜典衣沽，但问谁家有。

作者简介：（?—1472）明凤阳府人，字元登。郭英孙。幼英敏，及长博闻强记，好谈兵。景泰初以都督佥事守大同。自土木堡兵败后，边将畏缩，不敢接敌。登侦知敌踪后，以少胜多，军气为之一振。捷闻，封定襄伯。登治军纪律严明，料敌制胜，动合机宜，一时称善。谥忠武。